জামালপুর টেক্সটাইল ইঞ্জিনিয়ারিং কলেজ

বাংলাদেশে ক্রমবর্ধমান বস্ত্র প্রকৌশলীর চাহিদা পূরনে ও বস্ত্র  প্রকৌশল শিক্ষার প্রসারে ময়মনসিংহ বিভাগের জামালপুর জেলার মেলান্দহের ভাবকি বাজারে বাংলাদেশ সরকার কর্তৃক **জামালপুর টেক্সটাইল ইঞ্জিনিয়ারিং কলেজ** প্রতিষ্ঠিত হয়। এটি একটি স্নাতক পর্যায়ের সরকারি টেক্সটাইল ইঞ্জিনিয়ারিং প্রতিষ্ঠান যেখান থেকে চার বছর মেয়াদি ইঞ্জিনিয়ারিং প্রোগ্ৰাম  শেষে বিএসসি ইন টেক্সটাইল ইঞ্জিনিয়ারিং ডিগ্ৰি প্রদান করা হয়।

= ইতিহাস =
জামালপুর টেক্সটাইল ইঞ্জিনিয়ারিং কলেজ ২০১৫ সালে বাংলাদেশ সরকার কর্তৃক ৯ম টেক্সটাইল ইঞ্জিনিয়ারিং কলেজ হিসেবে অনুমোদন পায় এবং ২০১৭ সালের এপ্রিলে একাডেমিক ও প্রশাসনিক ভবন নির্মাণ কাজ শুরু হয়। এটি আয়তনে বাংলাদেশের সর্ববৃহৎ টেক্সটাইল ইঞ্জিনিয়ারিং প্রতিষ্ঠান, যেখানে বুটেক্স ১১.৬৭ একর জমির উপর প্রতিষ্ঠিত। শুরুতে SHTEC (বর্তমানে JTEC) ১৬.৮৮ একর জমির উপর প্রতিষ্ঠিত হয় ও পরবর্তীতে স্থানীয় বাসিন্দা লিখন মন্ডলের ওয়ারিশগণ ৭.৫০ একর জমি দান করেছেন যা এখনও প্রক্রিয়াধীন । কলেজের বাজেট বরাদ্দ ছিল প্রায় ২৮৩ কোটি টাকা। কলেজটিকে প্রতিষ্ঠার সময় বিশ্ববিদ্যালয় হিসেবে প্রস্তাব রাখা হলেও নানাবিধ কারণে বুটেক্স অধিভুক্ত করা হয়।

ক্যাম্পাস নির্মাণাধীন অবস্থায় কলেজটির প্রতিষ্ঠানিক কার্যক্রম সমন্বিত টেক্সটাইল ইঞ্জিনিয়ারিং কলেজ ভর্তি পরীক্ষা ও ভর্তি কার্যক্রম শেষ ২৭ নভেম্বর, ২০২২ সালে শুরু হয়। ২০২২ সালের ২৭ নভেম্বর প্রতিষ্ঠানের প্রথম ব্যাচ "অরিত্র-০১" এর অরিয়েন্টেশন সম্পন্ন হয় এবং ২৮ নভেম্বর, ২০২২ থেকে ক্লাসে পাঠদান শুরু হয়।
দ্বিতীয় ব্যাচ "অনিন্দ্য-০২" এর অরিয়েন্টেশন ৭ ডিসেম্বর,২০২৩ তারিখে অনলাইনের মাধ্যমে অনুষ্ঠিত হয় এবং ১০ ডিসেম্বর রবিবার হতে অনলাইনে ক্লাস শুরু হয়।

ক্যাম্পাস নির্মাণ শেষে ১৪ নভেম্বর ২০২৩ খ্রিষ্টাব্দ (২৯ কার্তিক ১৪৩০ বঙ্গাব্দ) তৎকালীন প্রধানমন্ত্রীর ভিডিও কনফারেন্সের মাধ্যমে কলেজটির শুভ উদ্ভোধন হয়। ২০২৫ সালের ২৩শে জানুয়ারি গণপ্রজাতন্ত্রী বাংলাদেশের অন্তর্বর্তীকালীন সরকার কলেজটির নাম পরিবর্তন করে জামালপুর টেক্সটাইল ইঞ্জিনিয়ারিং কলেজ রাখেন।

= প্রতিষ্ঠান প্রাঙ্গন =
বাংলাদেশের জামালপুর জেলার মেলান্দহের ভাবকি বাজারে অবস্থিত একটি স্নাতক পর্যায়ের সরকারি প্রকৌশল কলেজ। নকশীকাঁথা, হস্তশিল্পের স্বর্গরাজ্য, নদীবিধৌত অঞ্চল, যমুনা ও পুরাতন ব্রক্ষপুত্রের মিলনস্থল জামালপুর জেলার কেন্দ্র থেকে মাত্র ৫ কি.মি. পশ্চিমে অবস্থিত।এটি ময়মনসিংহ বিভাগের প্রথম ও একমাত্র স্নাতক পর্যায়ের টেক্সটাইল ইঞ্জিনিয়ারিং কলেজ ।

###### আবকাঠামো ব্যবস্থা
১.একাডেমিক  ও প্রশাসনিক ভবন 

২. লাইব্রেরী ও ওয়ার্ক শপ

৩.উইভিং শেড ভবন

৪. ডায়িং শেড ভবন

৫. অ্যাপ্যারেল এন্ড স্পিনিং শেড ভবন

৬.মাল্টিপারপাস অডিটোরিয়াম কমপ্লেক্স

৭. ক্যাম্পাস মসজিদ

৮.হল:
* ছাত্র হল - ২টি            ১।**শহীদ ওসমান হাদী হল** - ১৫০ আসন  ২। **শহীদ আবরার ফাহাদ হল**  - ১৫০ আসন ,সবমোট ৩০০ আসন ।
* ছাত্রী হল - ১টি (২৫০ আসন)

৯.শিক্ষক, কর্মকর্তা ও কর্মচারীর জন্য:

* অধ্যক্ষের বাসভবন (প্রিন্সিপালস কোয়ার্টার)
* অফিসার্স কোয়ার্টার
* অফিসার্স ডরমিটরি
* স্টাফ'স কোয়ার্টার

এছাড়াও শহীদ মিনার, ক্যাফেটেরিয়া, মুক্তমঞ্চ, স্পোর্টস ফিল্ড, স্পোর্টস ভিউয়ার্স গ্যালারি, ইলেকট্রিসিটি সাব-স্টেশন, ওয়াটার ট্রিটমেন্ট প্লান্ট , কার পার্কিং শেড ও একটি পুকুর রয়েছে।

= শিক্ষা কার্যক্রম =
বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে যেসব বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু বা প্রস্তাবিত রয়েছেঃ-

# ইয়ার্ন ইঞ্জিনিয়ারিং (Yarn Engineering)
# ফেব্রিক ইঞ্জিনিয়ারিং (Fabric Engineering)
# ওয়েট প্রসেস ইঞ্জিনিয়ারিং (Wet Process Engineering)
# অ্যাপারেল ইঞ্জিনিয়ারিং (Apparel Engineering) 
# অ্যাপ্যারেল মার্চেন্ডাইজিং ( Apparel Merchandising)(প্রস্তাবিত )
# ফ্যাশন এন্ড ডিজাইন (Fashion and Design)(প্রস্তাবিত)

#### কোর্সের মেয়াদ ও কাঠামো:
**কোর্সের মেয়াদ**: ৪ বছর।প্রতিটি বছর লেভেল হিসেবে গণ্য।প্রতিটি লেভেল ২টি টার্মে বিভক্ত।মোট টার্ম ৮ টি।প্রতি টার্মে নির্দিষ্ট সংখ্যক তাত্ত্বিক ও ব্যবহারিক কোর্স অন্তর্ভুক্ত থাকে। কোর্স গুলো বাংলাদেশ টেক্সটাইল বিশ্ববিদ্যালয়ের কারিকুলাম অনুযায়ী পরিকল্পিত ।এই কোর্সগুলো টেক্সটাইল শিল্পের বিভিন্ন ক্ষেত্রে দক্ষ প্রকৌশলী তৈরিতে গুরুত্বপূর্ণ ভূমিকা পালন করে।

**কোর্সের ভাষা: [[ইংরেজি ভাষা|ইংরেজি]]**

### শ্রেণিশিক্ষা কার্যক্রম
শ্রেণি কার্যক্রমে অংশ নেয়া বাধ্যতামূলক। কোন ছাত্র ছাত্রী ক্লাসে উপস্থিত না হলে প্রয়োজনীয় ব্যবস্থা নেয়া হয়। শ্রেণীকক্ষে নিয়মিত ফলপ্রসূ পাঠদান, পড়া আদায় এবং নিয়মিত শ্রেণীকুইজ পরীক্ষার মাধ্যমে ছাত্রছাত্রীদের উপযুক্ত করে গড়ে তুলতে পারাই এই কলেজের মূল লক্ষ্য। ছাত্র ছাত্রী শিক্ষাবোর্ডের বিধি মোতাবেক শ্রেণী কার্যক্রমে শতকরা ৮০ ভাগের বেশি উপস্থিত না হলে তাকে ডিসকলেজিয়েট ঘোষণা করা হয় এবং পরীক্ষাতে অংশগ্রহণ করতে দেয়া হয় না। এছাড়া শিক্ষার্থীদের নিয়মিত ব্যবহারিক ক্লাস নেওয়া হয়।আদর্শ পাঠদানে ব্যবহার করা হচ্ছে মাল্টিমিডিয়া ক্লাসরুম।

### শিক্ষার্থীদের মূল্যায়ন
প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহণ করার সুযোগ পায়।

= ওয়ার্কশপ ও ল্যাবরেটরি: =
* উইভিং ও নিটিং ল্যাব  
* ডাইং ও প্রিন্টিং  ল্যাব
* অ্যাপ্যারেল ল্যাব 
* ফ্যাশন ল্যাব 
* কটন স্পিনিং ল্যাব 
* জুট স্পিনিং ল্যাব
* মেশিনশপ এন্ড প্র্যাকটিস ওয়ার্ক শপ
* টেক্সটাইল টেস্টিং এন্ড কোয়ালিটি কন্ট্রোল ল্যাব 
* কম্পিউটার ল্যাব 
* ফিজিক্স ল্যাব 
* ক্যামিস্ট্রি ল্যাব

## ক্যাম্পাস জীবন
# নবাঙ্কুর-জেটেক কালচারাল ক্লাব।
# রক্তদান ও সমাজকল্যাণ ক্লাব (নিবর্তন)
# জেটেক স্পোর্টস ক্লাব
# জেটেক ক্যারিয়ার ক্লাব
# জেটেক ডিবেটিং ক্লাব
# জেটেক ফটোগ্রাফী সোসাইটি
# ইনোভেশন এন্ড রিসার্চ ক্লাব জেটেক

## আরও দেখুন

* টেক্সটাইল ইঞ্জিনিয়ারিং কলেজ, চট্টগ্রাম
* পাবনা টেক্সটাইল ইঞ্জিনিয়ারিং কলেজ
* টেক্সটাইল ইঞ্জিনিয়ারিং কলেজ, নোয়াখালী
* বরিশাল টেক্সটাইল ইঞ্জিনিয়ারিং কলেজ
* ঝিনাইদহ টেক্সটাইল ইঞ্জিনিয়ারিং কলেজ, ঝিনাইদহ
* রংপুর টেক্সটাইল ইঞ্জিনিয়ারিং কলেজ
* গোপালগঞ্জ টেক্সটাইল ইঞ্জিনিয়ারিং কলেজ
* বাংলাদেশের টেক্সটাইল প্রকৌশল কলেজ তালিকা

## তথ্যসূত্র

বিষয়শ্রেণী:বাংলাদেশে টেক্সটাইল শিক্ষা
বিষয়শ্রেণী:জামালপুর জেলার মহাবিদ্যালয়
বিষয়শ্রেণী:২০২২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০২২-এ বাংলাদেশে প্রতিষ্ঠিত
বিষয়শ্রেণী:বাংলাদেশ টেক্সটাইল বিশ্ববিদ্যালয়ের অধিভুক্ত শিক্ষাপ্রতিষ্ঠান